Acabar amb la fam a l'Àsia i al Pacífic l'any 2030: una avaluació dels requisits d'inversió en agricultura per acabar amb la fam a l'Àsia i al Pacífic l'any 2030
Institut de Recerca en Política Alimentària Internacional (IFPRI)
Al voltant de 518 milions de persones a l'Àsia i el Pacífic van patir fam l'any 2017, 1 milió més que l'any anterior.
Els agricultors s'enfronten a reptes com la reducció dels recursos naturals, els entorns degradats i la disminució de la disponibilitat de treball, a més del canvi climàtic i la manca de viabilitat financera.
La demanda d'aliments i nutrició també augmenta.
Amb tot això, cal més inversió en agricultura per assolir l'objectiu de desenvolupament sostenible 2: acabar amb la fam i la desnutrició l'any 2030
CaixaBank Research publica el seu primer informe sectorial agroalimentari.
L'informe reconeix el sector agroalimentari com a clau per a l'economia, i ofereix una anàlisi de la situació i de les perspectives del sector.
L'objectiu de CaixaBank Research en aquest tipus de documents és crear i divulgar coneixement dins i fora de l'entitat a partir de la investigació i l'anàlisi econòmica, afegir valor al procés de presa de decisions de CaixaBank, donar suport a la direcció de les unitats de negoci i contribuir al debat públic i a la difusió de l'economia en la societat
Anàlisi comparativa de les indústries agroalimentàries a França i als principals països europeus
Aquest estudi compara els principals indicadors econòmics dels sectors lacti, carni i de les begudes a França amb els d'Alemanya, Espanya, Itàlia, Holanda, Polònia i el Regne Unit.
Segons l'informe, Alemanya lidera el rànquing europeu de negocis en el sector agroalimentari, seguida de França i ja després d'Itàlia, el Regne Unit i Espanya.
Informe sobre la competitivitat dels agronegocis al sud d'Itàlia
En el context de la difusió dels processos de desintermediació en què les cadenes de subministrament solen reduir-se, el sector agroalimentari del sud d'Itàlia sembla tenir les credencials per adquirir un nou paper a escala nacional i internacional, bo i mantenint l'objectiu de posicionament en termes de qualitat.
A més, algunes empreses del sector agroalimentari del sud d'Itàlia, també com a conseqüència d'una renovació generacional, semblen mostrar elements de dinamisme i capacitat d'atac al mercat que no tenen les empreses del nord.
L'estudi té com a objectiu identificar i analitzar els nous comportaments de les empreses agroalimentàries del Sud respecte tant dels mercats nacionals com de l'exterior (amb especial referència a les exportacions)
Polítiques per incentivar tries d'alimentació més saludables
Quin és el paper de les polítiques governamentals en la promoció de tries d'aliments més saludables per combatre les epidèmies actuals de sobrepès i obesitat?
Aquest informe examina breument la base d'evidències de dietes poc saludables, inclosa la càrrega associada sobre els sistemes de salut.
A continuació, fa un balanç dels coneixements actuals sobre l'efectivitat dels instruments de política per afrontar les dietes poc saludables i proposa un enfocament de polítiques per incentivar tries d'alimentació més saludables i coherents amb objectius més amplis per al sector agroalimentari
Mesures del sector públic per conservar i restaurar els boscos: superar les barreres econòmiques i polítiques
El document de treball que enllacem explora quatre preguntes plantejades per la Coalició per a l'Alimentació i l'Ús de la Terra (FOLU - The Food and Land Use Coalition): per què els boscos són crítics per al desenvolupament econòmic i el benestar humà?
Quines mesures del sector públic podrien conservar i restaurar els boscos?
Per què aquestes mesures públiques encara no han funcionat prou a escala?
Com es poden superar les barreres econòmiques i polítiques d'aquestes mesures?
Informe de progrés de la UE sobre l'acció climàtica 2019: preparar el terreny per assolir ambicions a llarg termini
Segons aquest informe preliminar oficial, la Unió Europea (UE) va reduir les emissions de gasos amb efecte d'hivernacle (GEI) un 2% l'any 2018.
No obstant això, l'augment del consum d'energia continua dificultant el progrés de la quota d'energia generada per les fonts renovables.
Com en anys anteriors, el sector del transport continua sent una preocupació particular en l'augment d'emissions de GEI
Incendis forestals a Europa, l'Orient Mitjà i l'Àfrica del Nord 2018
Segons el darrer informe anual sobre incendis a Europa que elabora la Comissió Europea, l'any passat es van destruir gairebé 178.000 hectàrees de boscos i terres a la UE, amb més països que mai afectats pels incendis forestals.
També, el document destaca que, l'any 2019, la temporada d'incendis va començar ben aviat a causa de les condicions seques i ventoses, amb temperatures altes.
Ja al març d'aquest any, el nombre d'incendis era superior a la mitjana de tot l'any de l'última dècada, amb nombrosos incendis a les regions de muntanya i incendis crítics al delta del Danubi
Governança dels oceans i creixement blau: reptes, oportunitats i respostes polítiques
Aquest informe actualitza una edició anterior publicada per a la Conferència d'Alt Nivell sobre Oceans celebrada pel Parlament Europeu el 19 de març de 2019.
L'objectiu del document és informar sobre les accions de la UE per millorar la governança dels oceans, que abasten aspectes mediambientals i econòmics a fi de treballar per l'objectiu de desenvolupament sostenible de l'Agenda de les Nacions Unides per al 2030 sobre els oceans i participar en negociacions sobre un nou instrument internacional jurídicament vinculant sobre la conservació i l'ús sostenible de la diversitat biològica marina en zones fora de la jurisdicció nacional
Els sistemes alimentaris en risc: noves tendències i reptes
Nou informe de més de cinquanta investigadors del CIRAD que revela els riscos dels sistemes alimentaris actuals, com ara: augment de la demanda d'aliments, pressió sobre les terres, acceleració de la degradació mediambiental, etc. Proposen als governs ser proactius i vigilants de la resiliència, crear solucions i mobilitzar les que ja hi ha. Els autors afirmen que, davant els riscos globals, les respostes no poden ser universals.
Depenen de situacions locals i conviden a reconèixer la importància dels actors locals i la seva dinàmica
Cooperació. internacional per al desenvolupament i qüestions sistèmiques interrelacionades
Conferència de les Nacions Unides sobre comerç i desenvolupament
Podeu accedir a les presentacions de la reunió del Grup Intergovernamental d'Experts en Finançament del Desenvolupament.
Aquest esdeveniment va tractar l'imperatiu de desplegar els Objectius de Desenvolupament Sostenible i els reptes que es plantegen, des de la perspectiva de la cooperació internacional per al desenvolupament, per tancar el desfasament en el finançament d'aquests objectius
Repensar l'alimentació i l'agricultura 2020-2030
Aquest informe del think tank Rethinkx és el segon d'una sèrie d'informes que analitzen els impactes de la disrupció econòmica, sector a sector.
Aquest cas se centra en l'evolució del sector de boví de carn dels Estats Units (EUA).
Segons els autors, l'any 2030, només el 50% de la carn dels EUA procedirà directament de vaques i únicament el 15% dels productes lactis, cosa que durà a la reducció al 50% de la cabana de boví.
Els autors pronostiquen que l'any 2035 el nombre de vaques existents serà només el 25% de l'actual.
La mateixa sort correrà la resta de sectors ramaders
Riscos regionals per fer negocis l'any 2019
L'informe del Fòrum Global d'Economia ofereix una perspectiva empresarial sobre l'impacte dels riscos globals i il·lustra com s'experimentaran de manera diferent a cada regió.
En ple context geopolític actual, la coordinació regional és cada cop més important.
Aquest informe té l'objectiu d'ajudar a donar forma a l'agenda de cada regió respecte del paisatge de riscos globals